
UŽSIENIO VALSTYBĖJE ĮREGISTRUOTOS AR NUTRAUKTOS SANTUOKOS ĮTRAUKIMAS Į APSKAITĄ

Paslaugos apibūdinimas
Užsienio valstybėje įregistruotos arba nutrauktos santuokos civilinės metrikacijos įstaigoje įtraukiamos į apskaitą sudarant santuokos sudarymo arba santuokos nutraukimo įrašą, o jeigu vienas iš sutuoktinių yra miręs, – atkurtą santuokos sudarymo arba santuokos nutraukimo įrašą.
Įtraukiant į apskaitą užsienio valstybėje įregistruotą santuoką, jos pradžia laikoma užsienio valstybės institucijos išduotame dokumente, patvirtinančiame santuokos įregistravimą, nurodyta data, įtraukiant į apskaitą užsienio valstybėje nutrauktą santuoką – užsienio valstybės institucijos išduotame santuokos nutraukimo užsienio valstybėje procedūros užbaigimą patvirtinančiame dokumente nurodyta data.
Jei VĮ Registrų centre nėra duomenų apie santuoką, kuri buvo nutraukta užsienio valstybėje, šios santuokos nutraukimas į apskaitą įtraukiamas tik po to, kai į apskaitą įtraukiama santuoka, kuri buvo įregistruota užsienio valstybėje.

Paslaugos teikimo proceso aprašymas
Asmuo į civilinės metrikacijos įstaigą gali kreiptis tiesiogiai, registruotu paštu, per kurjerį arba paslaugą galima užsakyti elektroniniu būdu, naudojantis Metrikacijos ir gyvenamosios vietos deklaravimo informacine sistema (MGVDIS) https://mgvdisisorinis.registrucentras.lt. Duomenys apie sutuoktinius į santuokos sudarymo arba santuokos nutraukimo įrašą perrašomi iš užsienio valstybės institucijos išduoto dokumento, patvirtinančio santuokos įregistravimą arba nutraukimą. Lietuvos Respublikos piliečių vardai ir pavardės civilinės būklės akto įraše nurodomi, vadovaujantis Lietuvos Respublikos teisės aktais, reguliuojančiais vardų ir pavardžių rašymo dokumentuose tvarką. Įtraukiant į apskaitą užsienio valstybių piliečių ir asmenų be pilietybės vardai ir pavardės civilinės būklės aktų įrašuose rašomi juos paraidžiui perrašant lotyniško pagrindo rašmenimis iš asmens tapatybės dokumento ar užsienio valstybės institucijos išduoto atitinkamo dokumento. Vardas ir pavardė gali būti perrašyti be šalutinių (diakritinių) ženklų, jei techniškai jų įrašyti negalima.
Asmeniui informacija apie paslaugos įvykdymą arba raštiškas atsisakymas suteikti pageidaujamą paslaugą suteikiama tiesiogiai atvykus į Kėdainių rajono savivaldybės administracijos Civilinės metrikacijos ir archyvo skyrių arba išsiunčiama asmeniui jo nurodytu būdu – registruotu laišku, per kurjerį ar elektroniniu laišku.

Paslaugos teikimo informacija
Paslaugos suteikimo kaina 10 Eur, trukmė 2 darbo dienos. 

Teisės aktai, reguliuojantys paslaugos teikimą
1. Dėl Asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo;
2. Lietuvos Respublikos rinkliavų įstatymas;
3. Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo;
4. Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo;
5. Dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo;
6. Lietuvos Respublikos civilinis kodeksas;
7. Lietuvos Respublikos asmens duomenų teisinės apsaugos įstatymas;
8. Lietuvos Respublikos civilinės būklės aktų registravimo įstatymas;
9. Lietuvos Respublikos asmens vardo ir pavardės rašymo dokumentuose įstatymas;

Informacija ir dokumentai, kuriuos turi pateikti asmuo
1. Prašymas, kai kreipiamasi dėl užsienio valstybėje įregistruotos santuokos (1 priedas).
2. Prašymas, kai kreipiamasi dėl užsienio valstybėje įregistruoto santuokos nutraukimo (2 priedas).
[bookmark: _Hlk193985229]3. Asmens tapatybę patvirtinantys dokumentai: galiojantis Lietuvos Respublikos piliečio pasas arba asmens tapatybės kortelė; užsienio valstybės piliečio – galiojantis užsienio valstybės piliečio kelionės dokumentas, pripažintas Lietuvos Respublikoje, arba leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento; prieglobsčio prašytojo – gali būti pateikiamas užsienio registracijos pažymėjimas, jei prieglobsčio prašytojas neturi kelionės dokumento; nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje.
4. Užsienio valstybės institucijos išduotas dokumentas, patvirtinantis santuokos įregistravimą (santuokos liudijimas, santuokos sudarymo įrašo išrašas arba Forma B pagal Vienos konvenciją) arba užsienio valstybės institucijos išduotas dokumentas, patvirtinantis santuokos nutraukimo užsienio valstybėje procedūros užbaigimą.
5. Ištuokos liudijimas arba santuokos nutraukimo įrašą liudijantis išrašas – ištuoktam asmeniui arba buvusio sutuoktinio mirties liudijimas arba mirties įrašą liudijantis išrašas – našliui, kai šie duomenys nėra įtraukti į VĮ Registrų centrą.
6. Valstybės rinkliavos sumokėjimą patvirtinanti mokėjimo pavedimo kopija su banko ar kito mokėjimo paslaugų teikėjo žyma arba kvitas. Šio dokumento pateikti nereikia, jei prašymas buvo pateiktas internetu ir sumokėta per Elektroninius valdžios vartus.
7. Užsienio valstybių institucijų išduoti dokumentai (išskyrus pasą) turi būti išversti į lietuvių kalbą ir legalizuoti arba patvirtinti pažyma (Apostille), jeigu Lietuvos Respublikos tarptautinės sutartys ir Europos Sąjungos teisės aktai nenumato kitaip. Jeigu pateikiamos Lietuvos Respublikos ar užsienio valstybių institucijų išduotų dokumentų kopijos, kartu nepateikiant originalų, jos turi būti patvirtintos dokumentą išdavusios Lietuvos Respublikos ar užsienio valstybės institucijos, notaro, konsulinio pareigūno arba kito kompetentingo užsienio valstybės pareigūno.
8. Jei prašymas (1 ar 2 priedas) pateikiamas per atstovą, turi būti pateikiamas atstovavimą patvirtinantis dokumentas ir atstovo asmens tapatybės dokumentas.

Informacija ir dokumentai, kuriuos gauna paslaugos teikėjas
Informacija apie gimimą, ankstesnes santuokas, santuokos nutraukimus, buvusio sutuoktinio mirtį gaunama iš VĮ Registrų centro.

Už paslaugos teikimą atsakingo asmens kontaktai 
Civilinės metrikacijos ir archyvo  skyriaus vedėja Gaiva Petrauskienė, tel. +370 347 50010, mob. tel. +370 603 70621, el. p. gaiva.petrauskiene@kedainiai.lt;
Civilinės metrikacijos ir archyvo skyriaus registratorė Rasa Budrevičė,  tel. +370 347 50020 el. p. metrikacija@kedainiai.lt;
Civilinės metrikacijos ir archyvo skyriaus vyr. specialistė Aušra Verbliugevičienė tel. +370 347 50020 el. p. ausra.verbliugeviciene@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė https:/www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.
